Kyle McDonough

Kyle McDonough (født 20. februar 1966 i USA) er en tidligere amerikansk ishockeyspiller som har spilt for University of Vermont (NCAA), Superisligaklubben AaB Ishockey (1989–1990), Viking, Raleigh IceCaps, Stjernen, Huddinge og Frisk Asker.

I Frisk Asker spilte McDonough fra 1996 til 2002, seks sesonger. I sesongen 2001–02 kom han på All-Stars laget i norsk ishockey.

McDonough var inspirasjonen for hovedpersonen i filmen Happy Gilmore fra 1996. Da McDonough og barndomsvenn Adam Sandler spilte golf sammen, pleide McDonough å skyte ballen betydelig lenger enn resten av golferne. De konkluderte med at dette måtte skyldes hans erfaring som ishockeyspiller. Denne anekdoten ble inspirasjonskilden til filmen, som handler om en ishockeyspiller som blir profesjonell golfer.

McDonough dukket opp i en liten rolle i Happy Gilmore 2 i 2025. Der spilte han caddien til Charles Howell III. Han var originalt også ment å dukke opp i en scene i Grown Ups 2, men ble klippet ut av filmen.

 Referanser 

 Eksterne lenker 


Kategori:Ishockeyspillere fra USA
Kategori:Ishockeyspillere for Stjernen
Kategori:Ishockeyspillere for Viking Hockey
Kategori:Ishockeyspillere for Frisk Asker
Kategori:Amerikanske ishockeyspillere i Norge